**Διαγωνισμός Φυσικών Δημοτικού 2015 (α΄ και β΄ φάση)**

Υπενθυμίζεται ότι όπως έχει ανακοινωθεί στον διαδικτυακό τόπο [http://micro-kosmos.uoa.gr](http://micro-kosmos.uoa.gr/) (=> οι Διαγωνισμοί και οι Ολυμπιάδες Φυσικής), η **α' φάση**του Πανελλήνιου **Διαγωνισμού Φυσικών 2015** για τους μαθητές της Ε΄ και Στ΄τάξης του Δημοτικού Σχολείου θα διενεργηθεί την Τρίτη 31 Μαρτίου 2015 (10:00-11:30) στα σχολεία τα οποία δήλωσαν συμμετοχή (μέσω της ηλεκτρονικής φόρμας που έχει αναρτηθεί στον ίδιο διαδικτυακό τόπο) ή θα δηλώσουν συμμετοχή (με τον ίδιο τρόπο) έως και την 24η Μαρτίου 2015.

Όσον αφορά στη **β' φάση** του Διαγωνισμού, θα διενεργηθεί το**Σάββατο 16 Μαΐου 2015** (10:00-11:30) σε εξεταστικά κέντρα μεγάλων πόλεων της χώρας (που θα ανακοινωθούν εγκαίρως), αντί του Σαββάτου 09 Μαΐου 2015. Η μετάθεση της ημερομηνίας οφείλεται στην πολύ μεγάλη συμμετοχή των σχολείων και στις αυξημένες ανάγκες προγραμματισμού και προετοιμασίας της διεξαγωγής της β' φάσης, αλλά και στην πρόσφατη ανακοίνωση του Υπουργείου Παιδείας για τη διεξαγωγή την ίδια ημέρα των πανελλήνιων εξετάσεων για το Κρατικό Πιστοποιητικό Γλωσσομάθειας.

Τα θέματα και οι λύσεις των παλαιότερων Διαγωνισμών Φυσικών, πρόσθετες πληροφορίες, οδηγίες για τους Διαγωνισμούς 2015 καθώς και οι αφίσες των Διαγωνισμών έχουν αναρτηθεί στον διαδικτυακό τόπο του Εργαστηρίου [http://micro-kosmos.uoa.gr](http://micro-kosmos.uoa.gr/) (=> οι Διαγωνισμοί και οι Ολυμπιάδες Φυσικής).

Από την Επιστημονική Επιτροπή των Διαγωνισμών Φυσικών / Φυσικής

του Εργαστηρίου Φυσικών Επιστημών του Πανεπιστημίου Αθηνών